《画鱼》
元代·何景福

粉垣皎皎雪不如，道人为我开天奇。长杠运入霹雳手，墨池飞天龙门姿。

云烟郁律天半堵，下有汹涌波涛随。锦鳞队队晃光彩，扬鳍掉尾噞喁吹。

相忘似识湖海阔，肯与虾蟹相娱嬉。由来至理与神会，泼剌健鬣直欲飞。

嗟予久缩钓鳌手，卒见欲理长竿丝。僧钟繇，任公子。

不须点龙晴，不须投犗饵。禹门春浪拍天流，只要雷公助烧尾。

作者简介：元建德淳安人，字介夫，号铁牛子。学博行修。累辟不赴，惟诗酒自娱。有《铁牛翁诗集》。